《贺吕守用中》
宋代·黄公度

紫帽山颠秋色高，刺桐城头风怒号。
乾坤冲融忽异态，千里和怒生旌旄。
昂星之精来瑞世，要令致主唐虞际。
骨相诞锺嵩岳灵，风流不泯磻溪裔。
怀香握兰今几春，琐闼画省曾弥纶。
他年揽辔探禹穴，平反所活凡千人。
南土分忧宽主顾，棠阴好在来何暮。
儒风郁郁蜀文翁，德量汪汪黄叔度。
相种由来多山车，蝉联八叶属我公。
百年耆旧歌里，万里可指顾中。
声名合沓盖九州，人物中兴第一流。
风云变化固有待，苍虬宁许池中留。
青衫腐儒趋幕府，香火祝公如卫武。
夹辅皇家不计年，长将朽质入陶甄。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。